CELEX: 32010D1203(02)
Language: fi
Date: 2010-11-02 00:00:00
Title: Komission päätös, annettu 2 päivänä marraskuuta 2010 , sähköistä laskutusta käsittelevän eurooppalaisen sidosryhmäfoorumin perustamisesta

3.12.2010   
            
            
               FI
            
            
               Euroopan unionin virallinen lehti
            
            
               C 326/13
            
         KOMISSION PÄÄTÖS,
   annettu 2 päivänä marraskuuta 2010,
   sähköistä laskutusta käsittelevän eurooppalaisen sidosryhmäfoorumin perustamisesta
   2010/C 326/07
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Komission tiedonannossa Eurooppa 2020 – Älykkään, kestävän ja osallistavan kasvun strategia esitetyssä Eurooppa 2020 -strategiassa luodaan 2000-lukua varten visio eurooppalaisesta sosiaalisesta markkinataloudesta, jossa hyödynnetään digitaalisen yhteiskunnan kaikkia taloudellisia ja sosiaalisia etuja.
            
         
               (2)
            
            
               Yhdessä niistä Eurooppa 2020 -strategian lippulaivahankkeista, jotka esitetään komission tiedonannossa Euroopan digitaalistrategia (1), keskeisenä tavoitteena on toteuttaa digitaaliset sisämarkkinat poistamalla sääntelylliset ja tekniset esteet, joiden vuoksi kansalaiset eivät voi hyödyntää digitaalisten markkinoiden kaikkia etuja.
            
         
               (3)
            
            
               Yhtenäisen euromaksualueen (SEPA) luominen tarjoaa perustan yhteentoimiville eurooppalaisille sähköisille laskutusjärjestelyille, koska laskutus ja maksuprosessit liittyvät läheisesti toisiinsa. Tällaiset järjestelyt voivat hyödyttää yrityksiä ja finanssipalvelujen tarjoajia toimitusketjujen tehostumisen ja automatisoinnin ansiosta.
            
         
               (4)
            
            
               Yhteisestä arvonlisäverojärjestelmästä annetussa neuvoston direktiivissä 2006/112/EY (2) jäsenvaltiot velvoitetaan noudattamaan 1 päivästä tammikuuta 2013 alkaen paperilaskujen ja sähköisten laskujen tasavertaisuuden periaatetta.
            
         
               (5)
            
            
               Komission tiedonannossa Sähköisen laskutuksen etujen hyödyntäminen Euroopassa (3) ehdotetaan, että perustettaisiin eurooppalainen sidosryhmäfoorumi, joka avustaisi komissiota toimien koordinoimisessa jäsenvaltioiden tasolla ja sellaisten unionin tasolla toteuttavien toimenpiteiden yksilöimisessä, joilla voidaan helpottaa sähköisen laskutuksen laajamittaista käyttöönottoa.
            
         
               (6)
            
            
               Sen vuoksi on tarpeen perustaa sähköistä laskutusta käsittelevä asiantuntijaryhmä ja määritellä sen tehtävät ja kokoonpano.
            
         
               (7)
            
            
               Ryhmän pääasiallisena tehtävänä on seurata sähköisen laskutuksen käyttöönottoa ja auttaa kehittämään sähköisen laskutuksen markkinat kaikissa jäsenvaltioissa. Ryhmän olisi pidettävä yhteyttä kansallisiin sidosryhmäfoorumeihin ja kiinnitettävä erityistä huomiota rajatylittävää sähköistä laskutusta koskeviin näkökohtiin sekä sähköisen laskutuksen käyttöönottoon pienissä ja keskisuurissa yrityksissä.
            
         
               (8)
            
            
               Sähköistä laskutusta käsittelevän eurooppalaisen sidosryhmäfoorumin tulisi koostua kansallisten foorumien jäsenistä sekä eurooppalaisten käyttäjäjärjestöjen, Euroopan standardointikomitean (CEN), Euroopan keskuspankin (EKP) ja 29 artiklalla perustetun tietosuojatyöryhmän edustajista.
            
         
               (9)
            
            
               Olisi vahvistettava säännöt, joiden mukaisesti foorumin jäsenet saavat antaa tietoja, sanotun kuitenkaan rajoittamatta komission päätöksen 2001/844/EY, EHTY, Euratom (4) liitteessä vahvistettujen komission turvallisuussääntöjen soveltamista.
            
         
               (10)
            
            
               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (5).
            
         
               (11)
            
            
               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,
            
         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan sähköistä laskutusta käsittelevä eurooppalainen sidosryhmäfoorumi, jäljempänä ’foorumi’.
   2 artikla
   Tehtävät
   1.   Foorumin tehtävänä on:
   
               a)
            
            
               seurata komission kanssa sähköisen laskutuksen markkinoiden kehitystä ja sähköisen laskutuksen käytön laajuutta teollisuus- ja palvelualoilla kaikissa jäsenvaltioissa;
            
         
               b)
            
            
               käynnistää kokemusten ja hyvien toimintatapojen vaihto, jolla helpotetaan sähköistä laskutusta koskevien yhteentoimivien ratkaisujen syntymistä;
            
         
               c)
            
            
               tuoda esiin ongelmia, jotka liittyvät erityisesti rajatylittäviin liiketoimiin, ja ehdottaa asianmukaisia ratkaisuja;
            
         
               d)
            
            
               tukea ja seurata työtä, joka johtaa vakiomuotoisen datamallin hyväksymiseen sähköistä laskutusta varten.
            
         2.   Tehtäviään hoitaessaan foorumi ottaa huomioon aiempien toimien tulokset, jo käynnissä olevat työt ja olemassa olevat ratkaisut, jotka liittyvät erityisesti oikeudellisiin toimintaedellytyksiin, toiminnallisiin vaatimuksiin ja teknisiin standardeihin, sähköisen laskutuksen alalla julkisella ja yksityisellä sektorilla.
   3 artikla
   Kuuleminen
   Komissio voi kuulla ryhmää missä tahansa kysymyksissä, jotka liittyvät:
   
               a)
            
            
               muihin lainsäädäntöaloitteisiin, jotka olisi toteutettava unionin tasolla, jotta voidaan poistaa jäljellä olevat sähköisen laskutuksen esteet;
            
         
               b)
            
            
               taloudellisessa toimitusketjussa oleviin liiketoimintaprosesseihin, joilla voidaan helpottaa sähköisen laskutuksen yleistymistä erityisesti maksualalla ja yhtenäisellä euromaksualueella (SEPA);
            
         
               c)
            
            
               kansainvälisiin ja eurooppalaisiin toimiin, joilla tuetaan sähköisen laskutuksen käyttöönottoa erityisesti pienissä ja keskisuurissa yrityksissä.
            
         4 artikla
   Kokoonpano
   Foorumissa on 63 jäsentä:
   
               a)
            
            
               kaksi jäsentä kutakin kansallista sidosryhmäfoorumia kohden;
            
         
               b)
            
            
               kuusi jäsentä kuluttajia, pieniä ja keskisuuria yrityksiä ja suuria yrityksiä edustavista eurooppalaisista järjestöistä;
            
         
               c)
            
            
               yksi edustaja Euroopan standardointikomiteasta (CEN), yksi edustaja Euroopan keskuspankista (EKP) ja yksi edustaja 29 artiklalla (6) perustetusta tietosuojatyöryhmästä.
            
         5 artikla
   Jäsenyys – Jäsenten nimittäminen
   1.   Komissio nimittää foorumin jäsenet seuraavasti:
   
               1.
            
            
               Edellä 4 artiklan a alakohdassa tarkoitetut jäsenet nimitetään jäsenvaltioiden tekemien ehdotusten perusteella. Nämä jäsenet nimitetään edustamaan kansallisia sidosryhmäfoorumeja.
            
         
               2.
            
            
               Edellä 4 artiklan b alakohdassa tarkoitetut jäsenet nimitetään edustamaan 4 artiklan b alakohdassa mainittuja järjestöjä. Komission yksiköt varmistavat näiden sidosryhmien tasapuolisen edustuksen.
            
         
               3.
            
            
               Edellä 4 artiklan c alakohdassa tarkoitetut edustajat nimitetään CENin, EKP:n ja 29 artiklalla perustetun tietosuojatyöryhmän tekemien ehdotusten perusteella.
            
         2.   Jäsenet nimitetään kolmeksi vuodeksi.
   3.   Sellaisen jäsenen tilalle, joka ei enää pysty osallistumaan tehokkaasti ryhmän työhön, joka eroaa tehtävästään tai joka ei täytä tämän artiklan 1 kohdassa tai perussopimuksen 339 artiklassa mainittuja edellytyksiä, voidaan nimittää uusi jäsen jäljellä olevaksi toimikaudeksi.
   4.   Edellä 4 artiklassa tarkoitettujen jäsenten nimet julkaistaan komission asiantuntijaryhmien ja muiden vastaavanlaisten elinten rekisterissä.
   5.   Henkilötietoja kerätään, niitä käsitellään ja ne julkaistaan asetuksen (EY) N:o 45/2001 mukaisesti.
   6 artikla
   Toiminta
   1.   Foorumin puheenjohtajana toimii komission edustaja.
   2.   Komission edustaja voi kutsua käsiteltävänä olevaa asiaa hyvin tuntevia erityisasiantuntijoita osallistumaan tilapäisesti foorumin työskentelyyn. Lisäksi komission edustaja voi antaa tarkkailijan aseman henkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen 8 kohdan 3 alakohdassa, ja ehdokasmaille.
   3.   Foorumin jäsenten sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.
   4.   Foorumin kokoukset pidetään komission tiloissa. Komissio huolehtii foorumin sihteeripalveluista. Foorumin kokouksiin voi osallistua myös muita komission virkamiehiä, joita asia koskee.
   5.   Foorumi vahvistaa työjärjestyksensä komission laatiman työjärjestysmallin pohjalta.
   6.   Komissio julkaisee olennaisia tietoja foorumin toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   7.   Foorumin toimikauden päättyessä komissio laatii kertomuksen foorumin saavuttamasta edistymisestä. Kertomus julkistetaan.
   7 artikla
   Kokouskulut
   1.   Foorumin toimintaan osallistuvat henkilöt eivät saa palkkiota tehtäviensä hoitamisesta.
   2.   Foorumin toimintaan osallistuvien matka- ja oleskelukustannukset korvataan komission voimassa olevien määräysten mukaisesti.
   3.   Kokouskulut korvataan vuosittaisessa määrärahojen kohdentamista koskevassa menettelyssä myönnettyjen käytettävissä olevien määrärahojen puitteissa.
   8 artikla
   Soveltaminen
   Tätä päätöstä sovelletaan 31 päivään joulukuuta 2013.
   
      Tehty Brysselissä 2 päivänä marraskuuta 2010.
      
         
            Komission puolesta
         
         Michel BARNIER
         
            Komission jäsen
         
      
   
   
      (1)  KOM(2010) 45.
   
      (2)  EUVL L 347, 11.12.2006, s. 1.
   
      (3)  KOM(2010) 712.
   
      (4)  EYVL L 317, 3.12.2001, s. 1.
   
      (5)  EYVL L 8, 12.1.2001, s. 1.
   
      (6)  Direktiivi 95/46/EY, EYVL L 281, 23.11.1995, s. 31.